**ELŐTERJESZTÉS**

**Körmend város Önkormányzata Képviselő-testülete 2015. december 15-i ülésére**

**Tárgy:** piaci helypénzdíjak meghatározása 2016. évre

Tisztelt Képviselő-testület!

Körmenden a piac területén folyamatosan karbantartási és felújítási munkálatokat végez az önkormányzat. 2015. évben is folytatta a rekonstrukciót a csapadékvíz és szennyvízhálózat esetében, amely eredményeképpen javulnak a működés feltételei, különösen a kedvezőtlen időjárási körülmények esetén.

További rendezési, fejlesztési elképzelések megvalósításában is gondolkodik az önkormányzat, amely nagyrészt saját forrásból valósulhat meg, mert eddig pályázati forrás nem állt e célra rendelkezésre.

A működtetés tekintetében rendezett körülményeket biztosít a működtetési feladatokat ellátó Körmend Város Gondnoksága. A bevételek teljes mértékben a piac működésére, fejlesztésére kerülnek felhasználásra.

A 2016. évi díjakat átlagosan 5%-al javasoljuk emelni ahhoz, hogy a jövő évi költségvetésben a működtetésre és a fejlesztésre fordítandó költségek fedezete tervezhető legyen.

A 2016. évi helypénzekre vonatkozó javaslatot az előterjesztéshez csatolt rendelet-tervezet tartalmazza.

Kérem a tisztelt Képviselő-testületet, hogy döntsön a rendelet tervezet felől.

Körmend, 2015. december 7.

**Bebes István**

**polgármester**

**Körmend város Önkormányzata Képviselő-testülete …./2015. (… . …)**

**önkormányzati rendelete**

**a piacról és vásárokról szóló 4/2011. (II.09.) önkormányzati rendelet**

**módosításáról**

*Körmend város Önkormányzata Képviselő-testülete az Alaptörvény 32.cikk (1) a) pontjában kapott felhatalmazás alapján eljárva - figyelemmel a vásárokról és a piacokról szóló 55/2009. (III.13.) Korm. rendelet szabályaira is -a következőket rendeli el:*

1.§ Körmend város Önkormányzata Képviselő-testületének a piacról és vásárokról szóló 4/2011. (II.09.) önkormányzati rendelete (továbbiakban rendelet) 1. sz. melléklete helyébe jelen rendelet melléklete lép.

2. § A rendelet 2016. január 1-én lép hatályba.

Körmend, 2015. december 15.

Bebes István sk. Dr. Stepics Anita sk.

polgármester jegyző

A rendelet kihirdetésének ideje:

2015…………………………….

**Indokolás:**

A helyi piac működésének rendjét, beleértve az elárusítóhelyekért történő fizetés rendjét és módját is Körmend város Önkormányzata Képviselő-testülete szabályozza rendeleti úton. A rendelet-módosítás kizárólag az elárusítóhelyekért fizetendő díjak mértékét szabályozza a 2016. évre vonatkozóan.

**Melléklet**

1. Negyedévi helypénz (hétfői árusításra)

a.) vállalkozók (saját asztalon) sátrak által elfoglalt terület: 3.965,-Ft/m2

b.) árusítóhelyek (élelmiszer árusítására kijelölt terület)

piaci asztalon: 2.480,-Ft/m2

c.) negyedévi helypénz minden napi élelmiszer-piacon

piaci asztalon: 5.110,-Ft/m2

d.) negyedévet meghaladó időszak díja az időtartam arányos

szorzata

1. Napi helypénzek

a.) árusítóhely piaci asztalon (élelmiszer, virág) 330,-Ft/m2

b.) vállalkozók saját asztalon (sátrak) 405,-Ft/m2

c.) földön történő árusítással elfoglalt területen 405,-Ft/m2

d.) koszorú árusítása földön történő árusítással

(október 15-november 2.) 700,-Ft/m2

e.) fenyőfa árusítása (dec. 1-től dec. 24-ig) 700,-Ft/m2

A megállapított árak az ÁFÁ-t **nem** tartalmazzák!